Li Amedê Ofîsa Perwerdeya Rojnamegerîya Kurdî hat vekirin
17:2502 Êlule 2021
Şirketa Botan Internationalê digel Rojnamegerên Sînornenas (RSF) li bajarê Amedê ofîsa perwerdekirinê û stûdyoya deng qeydkirinê vekir.
Herdu rêxistinan 28ê Tebaxê di bernameya "şeva vekirinê" de îlan kir ku ofîsa wan dest bi karê xwe kiriye. Nûnerên saziyên sivîl ên li Amedê û rojnameger beşdarî bernameya vekirinê bûne.
Li gor sîstema perwerdekirinê ya Tirkiyeyê perwerdeya rojnamegerîya kurdî qedexe ye. Botan International bi kargehan perwerdeya rojnamegerîya kurdî dide.
Di kargehê de nûçegihanên ji medyaya navneteweyî wek New York Times, The Guardian, SBS, VOA, AFP, Reuters û ji medyaya wek MA, bianet, Kurdistan24, Jinnews nûçegihanan teknîk û tecrûbeyên xwe bi zimanê kurdî pêşkêş kirin.
Avakarê Botan Internationalê, Murat Bayramî diyar kir ku "Ev gaveka welê ye ku dê di dîroka rojnamegerîya kurdî de cihê xwe bigire. Cara yekem e li Bakur saziyeka perwerdeya rojnamegerîya kurdî vedibe. Ev gaveka derengmayî û heqekê ji aliyê dewleta Tirkiyeyê ve binpêkirî ye."
Di encama van perwerdeyan de Botan Internationalê epirtûka Rojnamegerîya Kurdî ya Dîjîtal amade kir.
http://botaninternational.com/wp-content/uploads/2021/02/book.pdf
Rojnamegerên Sînornenas ew rêxistin e ku navenda wê li Parîsê ye û nenerê wê yê daîmî li Neteweyên Yekbûyî heye.